વનિતાબહેન પોતે જ ઘરની બહાર નીકળ્યાં એટલું જ નહીં, તેમણે પોતાની સાથે ઘરના તમામ સભ્યોને પણ મતદાન કરવા માટે ઘરની બહાર ખેંચ્યા હતા. દાદીમા એકને કારણે ઘરના આઠેઆઠ સભ્યોએ વોટિંગ કર્યું હતું. વનિતાબહેનની જેમ જ મોરબીનાં ૧૦૪ વર્ષનાં રેવાબહેન પટેલ પણ માત્ર મોદીને મત આપવા માટે બહાર નીકળ્યાં હતાં. રેવાબહેને છેલ્લી ત્રણ ટર્મથી એક પણ ઇલેક્શનમાં વોટિંગ નહોતું કર્યું, પણ આ વખતે મોદીને વડા પ્રધાન બનાવવા માટે રેવાબહેને મતદાન કર્યું હતું. રેવાબહેને કહ્યું હતું, ‘મોદી ક્યે ઈ કરી દેખાડે છે. વડા પ્રધાન આવો જ હોવો જોઈ.’